Leonpole
Leonpole (krievu: Леонполь) jeb Ļavonpaļa (baltkrievu: Лявонпаль) ir ciems Baltkrievijas Vitebskas apgabala Mjoru rajona Uzmjonu ciema padomē, kas atrodas Daugavas kreisajā krastā, 4 km augšpus Voltas ietekai Daugavā. Leonpolē krustojas vietējas nozīmes ceļi H3011 un H3018. Atrodas 10 km no Latvijas robežas, 25 km no rajona centra Mjoriem un 23 km no Vjerhņadzvinskas. Apdzīvotā vieta veidojusies ap bijušo Leonpoles muižu, kur ilgstoši atradās Romas katoļu baznīca. Ciemā darbojas Leonpoles Svētās Trīsvienības pareizticīgo baznīca.